বর্তমান সময়ের সেরা ফুটবলার কে? লিওনেল মেসি না-কি ক্রিস্টিয়ানো রোনালদো? এ নিয়ে বিতর্কের যেন শেষ নেই। ফুটবল বোদ্ধারাও প্রশ্নটির উত্তর দিতে হিমশিম খেয়ে ওঠেন। তবে ব্রাজিলিয়ান কিংবদন্তি রোনাল্ডো নাজারিও অবশ্য খুব সহজেই বেছে নিলেন তার পছন্দের তারকাকে। বার্সেলোনার আর্জেন্টাইন অধিনায়ক মেসিকেই এক নম্বরে রাখছেন তিনি।
বার্সা-রিয়ালে যেমন খেলেছেন রোনাল্ডো, তেমনি খেলেছেন ইতালিয়ান শহর প্রতিদ্ব›দ্বী দুই ক্লাব এসি মিলান ও ইন্টার মিলানে। এ দুই দলেরই আবার চিরপ্রতিদ্ব›দ্বী জুভেন্টাস। তাই স্বাভাবিকভাবেই তাদের কোনো খেলোয়াড়ের উপর বিরক্ত থাকতেই পারেন রোনাল্ডো! আর সেকারণেই হয়তো নিজের পছন্দের ফুটবলারদের তালিকায় জায়গা দেননি সিআর সেভেনকে!
রোনালদোকে না থাকলেও আছেন দ্য ফেনোমেননের স্বদেশী ফরোয়ার্ড নেইমার। লিভারপুল তারকা মোহামেদ সালাহ ও রিয়াল তারকা এডেন হ্যাজার্ডও আছেন তার পছন্দের তালিকায়। এছাড়া হালের তরুণ তারকা কিলিয়ান এমবাপেরও উচ্ছ¡সিত প্রশংসা করেছেন রোনাল্ডো, ‘আমি সালাহ, হ্যাজার্ড, নেইমারের খেলা দেখতে পছন্দ করি। আর হ্যাঁ, অবশ্যই, এমবাপের খেলা দেখতেও পছন্দ করি।’